15 Mei: Reis met Jesus se padkaart. - Jan van der Watt - www.bybelkennis.co.za
by Mitch Kalp · Published 15/05/2017 · Updated 11/05/2017
Joh 19-31-20:23 (fokus 20:1-23)
Toe jy die dag ŉ Christen geword het, het jy ŉ lewenslange reis saam met Jesus begin. Die geheim van ‘n suksesvolle reis is dat Jesus die padkaart vashou en nie jy nie. Hy moet die rigting bepaal en die stilhouplekkies kies. Immers, ons is oppad na die bestemming wat Hy vir ons in gedagte het. As ons ons eie pad loop, gaan ons waarskynlik nie die bestemming haal nie.
In 20:21-23 kan jy so bietjie loer na Jesus se beplanning vir jou reis. Deel van die reis is om geskenke af te lewer, ja, om vir ander uit te deel wat Jesus vir jou kom gee het. Die Vader het immers vir Jesus gestuur om vir mense die gawe van die ewige lewe te gee. Net so stuur Jesus jou nou om dieselfde te gaan doen (20:21). Op jou reis moet jou stilhouplekke geleenthede wees om af te laai… ja, die boodskap van Jesus af te laai. As jy van die stilhouplek af vertrek moet die geur van Jesus se verlossingsboodskap in die lug bly hang. Dit is hoe Jesus jou reis vir jou beplan het.
Jesus laat jou elke dag by baie plekke stilhou. Wat bly agter?
by Mitch Kalp · Published 03/03/2017 · Last modified 01/03/2017
Laaste 7 Dae: 5,796
Laaste 30 Dae: 26,750
Laaste 365 Dae: 275,051